Spirit, var bara heilt fáar metrar frá at renna á bryggjukantin, tá tað strandaði í havnini í Duluth í Minnesota sunnudagin. Tey vórðu noydd at stongja havnina, til skipið var leyst aftur í flóðini. Tað var ein av heldur keðiligu døgunum hjá stýrimanninum umborð á American Spirit, tá hann seinnapartin sunnudagin skuldi stýra 300 metrar langa fulllastaða skipið úr havnini í Duluth. Sum tað sæst í sjónbandinum niðanfyri, eydnaðist tað honum ikki. Skipið strandaði bara fáar metrar, áðrenn tað takti bryggjukantin. Amerikanska vaktartænastan sigur, at skipið loysnaði aftur á flóðini seinni um dagin. Ongin fekk skaða, og talað verður heldur ikki um nakra umhvørvisdálking. Myndugleikarnir kanna nú orsøkina til óhappið.